《送洪右史赴召三首》
宋代·喻良能

月宿南斗穷何遣，爬沙脚手钝可咍。
一生冰清但糠粃，两鬓雪白独尘埃。
达人疑剑未免按，夷途荐毂谁当推。
公乎行矣断国论，能忘料理忍穷枚。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。